CELEX: 32008R0973
Language: hu
Date: 2008-10-02 00:00:00
Title: A Bizottság 973/2008/EK rendelete ( 2008. október 2. ) a Libériával szembeni további korlátozó intézkedésekről szóló 872/2004/EK tanácsi rendelet módosításáról

4.10.2008   
            
            
               HU
            
            
               Az Európai Unió Hivatalos Lapja
            
            
               L 265/8
            
         
      A BIZOTTSÁG 973/2008/EK RENDELETE
   
   (2008. október 2.)
   a Libériával szembeni további korlátozó intézkedésekről szóló 872/2004/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Libériával szembeni további korlátozó intézkedésekről szóló 872/2004/EK tanácsi rendeletre (1) és különösen annak 11. cikke a) pontjára,
   mivel:
   
               (1)
            
            
               A 872/2004/EK rendelet I. melléklete felsorolja azokat a természetes és jogi személyeket, testületeket és szervezeteket, amelyeknek tekintetében a rendelet értelmében a pénzeszközöket és gazdasági erőforrásokat be kell fagyasztani.
            
         
               (2)
            
            
               Az Egyesült Nemzetek Biztonsági Tanácsának Szankcióbizottsága 2008. május 21-én, július 17-én és szeptember 10-én úgy határozott, hogy módosítja azon személyek, csoportok és jogalanyok listáját, amelyekre a pénzeszközök és gazdasági erőforrások befagyasztása vonatkozik. Az I. mellékletet tehát ennek megfelelően módosítani kell,
            
         ELFOGADTA EZT A RENDELETET:
   1. cikk
   A 872/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. október 2-án.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 162., 2004.4.30., 32. o.
   
      MELLÉKLET
      A 872/2004/EK tanácsi rendelet I. melléklete a következőképpen módosul:
      
                  (1)
               
               
                  A következő természetes személyt el kell hagyni:
                  „M. Moussa Cisse (alias Mamadee Kamara). Születési idő: a) 1946.12.24., b) 1957.12.14., c) 1944.6.26., d) 1946.7.26., e) 1944.12.24. Útlevelei: a) libériai diplomata-útlevelének száma: D/001548-99; b) libériai magánútlevelének száma: 0058070 (érvényes 2000.1.10–2005.1.9-ig; név: Mamadee Kamara, születési idő: 1946.7.26., születési hely: Gbarnga, Bound megye); c) libériai diplomata-útlevél: 001546 (érvényes 1999.8.1–2001.8.30-ig, születési idő: 1944.12.24., születési hely: Ganta, Nimba megye); d) libériai diplomata-útlevél: D/000953-98. Egyéb információk: korábbi elnöki protokollfőnök, a Mohammad cégcsoport elnöke.”
               
            
                  (2)
               
               
                  Az „Edwin M., Jr. Snowe. Libériai állampolgár. Libériai útlevele száma: OR/0056672-01. Egyéb információ: a Liberian Petroleum and Refining Corporation (LPRC) ügyvezető igazgatója.” bejegyzés helyébe a következő szöveg lép:
                  „Edwin M., Snowe jr. Állampolgársága: libériai. Útlevélszáma: a) OR/0056672-01, b) D/005072. Egyéb információ: a Liberian Petroleum and Refining Corporation (LPRC) vezérigazgatója.”
               
            
                  (3)
               
               
                  A „Jewell Howard Taylor (alias Howard Taylor). Születési idő: 1963.1.17. Libériai diplomata-útlevél: D/003835-04 (érvényes 2004.6.4–2006.6.3-ig). Egyéb információ: a korábbi elnök, Charles Taylor felesége” bejegyzés helyébe a következő szöveg lép:
                  „Jewell Howard Taylor (alias Howard Taylor). Születési ideje: 1963.1.17. Libériai diplomata-útlevél: a) D/003835-04 (érvényes 2004.6.4–2006.6.3.), b) D/00536307. Egyéb információ: a korábbi elnök, Charles Taylor felesége.”